Maciej Kamieński (Matej Kamenický), poľský skladateľ slovenského pôvodu (1734-1821), autor piesní
Kozácke dievča, mal. Serhiy Vaslkivsky, 1900
Kozáci v ukrajinskej stepi, mal. Serhiy Vaslkivsky, 1890
Kozák a dievča pri studni, mal. Józef Brandt, 1875 r.
Poľskí ulány (hulány) na hliadke, mal. Czesław Wasilewski
Ulán a dievča, mal. Stanisław Bagieński, 1936
**Hej, sokoly!** (poľ. ***Hej, sokoły***, správny názov: ***Na zielonej Ukrainie***, ***Żal za Ukrainą***, ukr. *Гей, соколи*) je tradičná poľsko-ukrajinská pieseň.

Autorom melódie je Maciej Kamieński (Matej Kamenický), poľský skladateľ slovenského pôvodu (1734-1821), vznikla na konci 18. storočia alebo v prvej polovici 19. storočia. Autor textu je neznámy, bol pravdepodobne jedným z poľských básnikov z konca 18. storočia (nebol to Tomasz-Tymko Padura, ako sa kedysi nesprávne verilo).

Pieseň je zaradená do poľských spevníkov z druhej polovice 19. storočia pod názvom *Żal za dziewczyną*. Na začiatku 20. storočia si ju obľúbili poľskí skauti a vojaci. Počas poľsko-sovietskej vojny v roku 1920 ju poľskí vojaci spopularizovali na Ukrajine. S textom preloženým do ukrajinčiny sa teraz zaobchádza ako s „ukrajinskou ľudovou piesňou".

Pieseň naspievali v slovenskej verzii „Hej, sokoly!" skupina IMT Smile v spolupráci s Ondrejom Kandráčom k filmu *Čiara,* ale pôvodnú pieseň do slovenčiny prespievali Kandráčovci.
Autorom slovenského textu je básnik a riaditeľ TASR Vladimír Puchala.

Nemenej uspešná je aj goralská verzia od Kollárovcov, spievaná po poľsky.

Úspech
------

„Hej, sokoly!" je označovaná za hit leta 2017, na YouTube kanále Rádia Expres má momentálne *(k 12.7.2018)* okolo 7 000 000 zhliadnutí, na YouTube kanáli IMTSmile Vevo takmer 13 000 000 zhliadnutí. V rebríčku Najhranejších hitov na webe Rádia Expres je „Hej, sokoly!" na prvom mieste.

Paródia
-------

Na pesničku „Hej, sokoly!" bola urobená paródia hereckou dvojicou vystupujúcou pod umeleckým meno TOM a ELO. Paródia bola vydaná ku koncu letných prázdnin 2017 a aj preto sa jej názov volá „Hej, do školy".

Originálny text
---------------


|  |  |  |
| --- | --- | --- |
|  | Originálny Poľský text | Slovenský text |
| 1 | Hej, tam gdzieś znad czarnej wody
Siada na koń kozak młody.
Czule żegna się z dziewczyną,
Jeszcze czulej z Ukrainą. | Hej kdesi tam z čiernej vody
Sadá na koňa kozák mladý
Smutne lúči sa s dievčinou
Ešte smutnejšie s Ukrajinou |
| ref.: | Hej, hej, hej sokoły!
Omijajcie góry, lasy (pola), doły.
Dzwoń, dzwoń, dzwoń dzwoneczku,
Mój stepowy skowroneczku
Hej, hej, hej sokoły!
Omijajcie góry, lasy, doły.
Dzwoń, dzwoń, dzwoń dzwoneczku,
Mój stepowy - dzwoń, dzwoń, dzwoń. | Hej, hej, hej sokoly
Leťte ponad hory, lesy, (polia), doly.
Zvoň, zvoň, zvoň zvončeku
Ty môj poľný škovránčeku
Hej, hej, hej sokoly
Leťte ponad hory, lesy, (polia), doly.
Zvoň, zvoň, zvoň zvončeku
Ty môj poľný.. Zvoň, zvoň, zvoň |
| 2 | Wiele dziewcząt jest na świecie,
Lecz najwięcej w Ukrainie.
Tam me serce pozostało,
Przy kochanej mej dziewczynie. | Veľa dievčat je na svete
Ale najviac na Ukrajine
Tam zostalo moje srdce
Pri mojej najmilšej dievčine |
|  | ref... |  |
| 3 | Ona jedna tam została,
Jaskółeczka moja mała,
A ja tutaj w obcej stronie
Dniem i nocą tęsknię do niej. | Ona jedna tam ostala
Holubička moja malá
A ja tuna za hranicou
cnie sa po nej dňom i nocou |
|  | ref... |  |
| 4 | Żal, żal za dziewczyną,
Za zieloną Ukrainą,
Żal, żal, serce płacze,
Już jej więcej nie zobaczę. | Žialim, žialim za dievčinou
Za zelenou Ukrajinou
Žialim, žialim, srdce plače
Už ju neuvidím viacej |
|  | ref... |  |
| 5 | Wina, wina, wina dajcie!
A jak umrę pochowajcie
Na zielonej Ukrainie
Przy kochanej mej dziewczynie | Vína, vína, vína dajte
A ked umriem, pochovajte
Na zelenej Ukrajine
Pri mojej milej dievčine |

Text slovenskej verzie (voľný preklad)
--------------------------------------

V dobrom aj v zlom budeš moja,
rany tie sa s tebou zhoja.
Keď je slnko, keď je zima,
ty si moja domovina.
Hej, hej, hej, hej, sokoly,
z výšky hľadia na to všetko, čo nás bolí.
Zvoň, zvoň, zvoň nad krajinou,
rozliehaj sa letom, zimou.
Hej, hej, hej, hej, sokoly,
z výšky hľadia na to všetko, čo nás bolí.
Zvoň, zvoň, zvoň nad krajinou,
rozliehaj sa, zvoň, zvoň, zvoň!
Láska moja, kraj môj drahý,
tu sme boli chlapci malí.
Raz ma nájdeš pod tou hlinou,
letia vtáci nad krajinou.
Гей, десь там, де чорні води,
*(Hej, des tam, de čorni vody,)*
cів на коня козак молодий.
*(siv na koňa kozak molody.)*
Плаче молода дівчина,
*(Plače moloda divčina,)*
їде козак з України.
*(jide kozak z Ukrajiny.)*

Referencie
----------

1. ↑  Żal - Utwory - Cyfrowa Biblioteka Polskiej Piosenki, bibliotekapiosenki.pl
2. ↑  Żal (muz. Maciej Kamieński), Cyfrowa Biblioteka Polskiej Piosenki
3. ↑  Звідки прилетіли «соколи»? Рефлексії над генезою популярної пісні, uamoderna.com
4. ↑  RADIOEXPRES. *IMT Smile a Ondrej Kandráč - Hej, Sokoly! (Expres Live)* [online]. 2017-06-15, [cit. 2018-07-12]. Dostupné online.
5. ↑   *I.M.T. Smile - Hej, Sokoly! (pieseň k filmu Čiara) ft. Ondrej Kandrac* [online]. YouTube, [cit. 2018-07-12]. Dostupné online.
6. ↑   *Najhranejšie hity* [online]. Rádio Expres, [cit. 2017-09-05]. Dostupné online.
7. ↑   Obrovský hit „HEJ, SOKOLY" sa dočkal prvej paródie. *Fun radio*, 2017-08-25. Dostupné online [cit. 2017-09-05].
8. ↑  alebo: *ułan*
9. ↑  to je: Čierne more
10. ↑  alebo: *hulán* (ulán)
11. ↑  alebo: Przepióreczka